Contido

# Aplicar filtros avanzados

1. Copie as cabeceiras de columna dos intervalos da folla que quere filtrar nunha área baleira da folla e introduza os criterios do filtro nunha fila entre as cabeceiras. Os datos organizados horizontalmente nunha fila estarán sempre conectados loxicamente con E e os datos organizados verticalmente nunha columna estarán sempre conectados loxicamente con OU.

2. Unha vez creada unha matriz de filtro, seleccione os intervalos da folla que desexe filtrar. Abra a caixa de diálogo Filtro avanzado escollendo Datos - Máis filtros - Filtro avanzado e defina as condicións do filtro.

3. Despois prema Aceptar e verá que só son visíbeis as filas da folla orixinal cuxo contido satisfai os criterios de busca. As demais filas están agochadas temporalmente e pódense facer visíbeis de novo coa orde Formato - Filas - Mostrar.

## Exemplo

Cargue unha folla de cálculo cun número grande de rexistros. Estamos a empregar un documento fictício Cifra de negocios, pero pode utilizar calquera outro documento. O documento ten o esquema seguinte:

| A | B | C | D | E
1 | Mes | Estándar | Negocio | Luxo | Suite
2 | Xaneiro | 125600 | 200500 | 240000 | 170000
3 | Febreiro | 160000 | 180300 | 362000 | 220000
4 | Marzo | 170000 |  |  | etc...

Copie a fila 1 coas cabeceiras de fila (nomes dos campos) na fila 20, por exemplo. Introduza as condicións de filtro ligadas con OU nas filas 21, 22, etc.

| A | B | C | D | E
20 | Mes | Estándar | Negocio | Luxo | Suite
21 | Xaneiro |  |  |  |
22 |  | >160000 |  |  |

Especifique que só se mostren as filas que teñan o valor xaneiro nas celas Mes OU un valor superior a 160 000 nas celas Estándar.

Escolla Datos - Máis filtros - Filtros avanzados e seleccione o intervalo A20:E22. Despois de premer en Aceptar só se verán as filas filtradas. O resto das filas ficarán agochadas.

Temas relacionados

Aplicar filtros

Aplicar Filtro automático

Copiar só celas visíbeis

Precisamos da súa axuda!